**CONTRACT DE SPONSORIZARE**

……. / …………………………..

**Capitolul I. PARTILE CONTRACTANTE**

 Prezentul contract a intervenit între:

 **……………………………………..** cu sediul în ………………………………………, având numărul de înregistrare la Registrul Comerțului ……………………….., CUI: ………………….., cont bancar ……………………………………… deschis la ……………………………., reprezentată legal prin …………………………..**,** în calitate de **SPONSOR**

și

 **ASOCIAȚIA BLONDIE – ÎMPARTE PENTRU ALTĂ PARTE**, cu sediul în București, Str. Vultureni nr. 12, Sector 4, telefon: 0757494293, e-mail: contact@asociatia-blondie.ro, cod de identificare fiscală 40914732, cu contul bancar în lei RO07 BTRL RON CRT 0661 2883 01 deschis la Banca Transilvania, legal reprezentată de către Dna **Veronica Manea – în calitate de Președinte**, denumită în continuare **BENEFICIAR** al sponsorizării.

Părțile au încheiat prezentul contract, în conformitate cu prevederile Legii nr. 32/1994, cu modificările ulterioare, HG nr. 1/2016, pentru aprobarea Normelor metodologice de aplicare a Legii nr. 227/2015, privind Codul Fiscal.

**Capitolul II. OBIECTUL CONTRACTULUI**

2.1 Obiectul prezentului contract îl constituie sponsorizarea **BENEFICIARULUI** de către **SPONSOR** cu suma de ……….., în vederea susținerii inițiativei asociației de facilitare a transportului aerian la clinici în afara țării pentru copiii cu afecțiuni medicale grave și familiile acestora sau pentru repatrierea acestora, în situația în care condiția medicală o cere. Sponsorul transferă și pune la dispoziția Beneficiarului, în condițiile Ordinului 1679/2022, prin Declarația 177 și la termenele prevăzute de aceasta, o sponsorizare în valoare de ……..

**Capitolul III. DURATA CONTRACTULUI**

 3.1 Prezentul contract este valabil de la data semnării sale de către ambele parti și până la îndeplinirea obligațiilor de către ambele parti.

**Capitolul IV. DREPTURILE ȘI OBLIGAȚIILE BENEFICIARULUI**

 4.1 Beneficiarul se obliga să utilizeze suma care face obiectul contractului de sponsorizare exclusiv în scopul precizat la capitolul 2 al acestuia.

4.2 Beneficiarul se obliga să prezinte numele, marca, imaginea **sponsorului**, în conformitate cu art. 6 din Legea sponsorizării prin intermediul website-ului, flyerelor, afișelor sau a altor materiale tiparite pentru prezentarea campanie.

4.3 **Beneficiarul** va prezenta **sponsorului** spre aprobare toate materialele în care vor fi utilizate însemnele sale, înainte ca acestea sa fie date în producție.

 4.4 **Beneficiarul** oferă **sponsorului** dreptul de a face publica sponsorizarea acordata, în rândul angajaților sau partenerilor săi, prin materiale ce vor fi supuse aprobării **beneficiarului** înainte de a fi făcute publice.

 4.5 **Beneficiarul** va face dovada scrisă, prin documente contabile justificative, a cheltuirii sumei sponsorizate în vederea îndeplinirii obiectului contractului în termen de 30 de zile calendaristice de la data semnării prezentului contract. În cazul în care Beneficiarul nu face dovada cheltuirii sumei sponsorizate în condițiile prezentului articol, contractul va fi reziliat de plin drept, cu consecința restituirii sumei sponsorizate către Sponsor, în integralitate.

4.6. Beneficiarul sponsorizării are dreptul să primească suma de bani specificata în termenii și condițiile stabilite prin prezentul Contract de sponsorizare.

**4.7. Beneficiarul** se obliga să ia toate măsurile ce se impun cu privire la confidențialitatea contractului și a prelucrării datelor personale, în caz contrar va suporta consecințele legale astfel cum sunt prevăzute de dispozițiile Regulamentului nr. 679/27.04.2016 – privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor;

**Capitolul V. DREPTURILE ȘI OBLIGAȚIILE SPONSORULUI**

5.1.**Suma care face obiectul sponsorizării se va redirecționa de către ANAF în contul beneficiarului**, prin transfer bancar în contul RO07 BTRL RON CRT 0661 2883 01 Banca Transilvania. Pentru ca ANAF să poată face plata, sponsorul trebuie să completeze și să depună declarația fiscal 177, până la data de 25.06.2024, conform prevedirilor Ordinului 1679/2022.

5.2.Sponsorul are dreptul să afișeze emblema/marca sa „….” în cadrul activității sponsorizate.

5.3. Sponsorul se obliga să nu urmărească, direct sau indirect, direcționarea activității Beneficiarului.

5.4 Sponsorul se obligă să ia toate măsurile ce se impun cu privire la confidențialitatea contractului și a prelucrării datelor personale, în caz contrar va suporta consecințele legale astfel cum sunt prevăzute de dispozițiile Regulamentului nr. 679/27.04.2016 – privind protecția persoanelor fizice în ceea ce privește prelucrarea datelor cu caracter personal și privind libera circulatie a acestor date și de abrogare a Directivei 95/46/CE (Regulamentul general privind protecția datelor).

**Capitolul VI. RASPUNDEREA CONTRACTUALA**

6.1 Nerespectarea clauzelor prezentului contract atrage după sine răspunderea materială sau, după caz, răspunderea civilă și penală precum și plata de penalități și despăgubiri la nivelul daunelor produse.

6.2 Neexecutarea sau executarea necorespunzătoare a obligațiilor ce revin părților datorată forței majore, degrevează de răspundere cu condiția ca forta majora să poată fi dovedita cu acte și comunicata celeilalte părți în termen de cel mult 15 zile de la apariție.

 6.3 Cazurile de forță majoră sunt prevăzute în Codul Civil; se asimilează forței majore și actele guvernamentale ce modifică voința părților, în totul sau în parte, de la data încheierii acestui contract.

**Capitolul VII. CESIUNEA CONTRACTULUI**

 7.1 Niciuna din părțile prezentului contract nu va cesiona drepturile și obligațiile sale rezultate din acest contract unei terțe persoane.

**Capitolul VIII. NOTIFICARI**

 8.1 În cazul în care comunicarea va fi făcută prin poșta, ea se va face prin scrisoare recomandată care se va considera ca a fost primită de către destinatar în 6 zile de la data la care a fost predata serviciului poștal.

 8.2. În cazul în care comunicarea va fi făcută sub forma de fax sau telex, comunicarea se consideră primită de către destinatar în prima zi lucrătoare, următoare celei în care a fost expediată.

**Capitolul IX. CONFIDENTIALITATE**

 9.1 O parte contractantă nu are dreptul, fără acordul scris al celeilalte părți:

* de a face cunoscut contractul sau orice prevedere a acestuia unei terțe părți, în afara acelor persoane implicate în îndeplinirea contractului;
* de a utiliza informațiile și documentele obținute sau la care are acces în perioada de derulare a contractului, în alt scop decat în acela de a-și îndeplini obligațiile contractuale;

 9.2 Dezvăluirea oricărei informații față de persoanele implicate în îndeplinirea contractului se va face confidențial și se va extinde numai asupra acelor informații necesare în vederea îndeplinirii contractului;

9.3 O parte contractantă va fi exonerată de răspunderea pentru dezvăluirea de informații referitoare la contract dacă:

* informația era cunoscută părții contractante înainte ca ea să fi fost primită de la cealaltă parte contractantă; sau
* informația a fost dezvăluită după ce a fost obținut acordul scris al celeilalte părți contractante pentru asemenea dezvăluire
* partea contractantă a fost obligată în mod legal sa dezvaluie informația

**Capitolul X. DISPOZIȚII FINALE**

 10.1 Modificarea prezentului contract poate fi făcută numai în scris, prin acordul ambelor părți.

 10.2 Orice litigii născute din interpretarea și executarea acestui contract se vor soluționa pe cale amiabila, iar în situația în care nu se va ajunge la un rezultat pe aceasta cale, litigiile se supun instanțelor judecatoresti competente.

 Prezentul contract a fost încheiat azi, ……………….. în 2 (două) exemplare, câte unul pentru fiecare parte.

**ASOCIAȚIA BLONDIE - ÎMPARTE PENTRU ALTĂ PARTE …………………….**

**Prin Președinte, Prin Administrator,**

**VERONICA MANEA**